Diari Oficial de la Generalitat Valenciana


Sumari del DOGV 7621, del 23-09-2015 (2015/7750)

RESOLUCIÓ de 21 de setembre de 2015, del director general de Relacions amb les Corts, de la Presidència de la Generalitat, per la qual es disposa la publicació del conveni entre el Ministeri de Justícia i la Generalitat pel qual es formalitzen els compromisos financers de l'Acord de Consell de ministres de 22 de maig de 2015 en el que s'aprova la distribució del crèdit del Programa de Reforma de l'Administració de Justícia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7621

Data del DOGV
:   23-09-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7750


Data del document
:   21-09-2015

Organisme emissor
:   Presidència de la Generalitat

Tipus de document
:   Resolució

RESOLUCIÓ de 21 de setembre de 2015, del director general de Relacions amb les Corts, de la Presidència de la Generalitat, per la qual es disposa la publicació del conveni entre el Ministeri de Justícia i la Generalitat pel qual es formalitzen els compromisos financers de l'Acord de Consell de ministres de 22 de maig de 2015 en el que s'aprova la distribució del crèdit del Programa de Reforma de l'Administració de Justícia. [2015/7750]  
El Ministeri de Justícia i la Generalitat han subscrit, prèvia tramitació reglamentària, el 9 de setembre de 2015, un conveni pel qual es formalitzen els compromisos financers de l'Acord de Consell de ministres de 22 de maig de 2015 en el que s'aprova la distribució del crèdit del Programa de Reforma de l'Administració de Justícia.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 509/2015 i que figura com a annex d'esta resolució.  
  
València, 21 de setembre de 2015.- El director general de Relacions amb les Corts: Antonio Torres Salvador.  
  
  
Conveni de col·laboració entre el Ministeri de Justícia i la Generalitat pel qual es formalitzen els compromisos financers de l'Acord de Consell de Ministres de data 22 de maig de 2015 en el que s'aprova la distribució del crèdit del Programa de Reforma de l'Administració de Justícia  
  
Reunits  
El ministre de Justícia, Rafael Catalá Polo, d'acord amb el Reial Decret 829/2014, de 28 de setembre, i fent ús de les competències que li corresponen en virtut de la Disposició Addicional Tretzena de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La consellera de Justícia, Administració Pública, Reformes Democràtiques i Llibertats Públiques de la Generalitat, Gabriela Bravo Sanestanislao, nomenada per Decret 8/2015, de 29 de juny, del president de la Generalitat.  
  
Exponen  
  
I. L'Estat té competència exclusiva en matèria d'Administració de Justícia conforme establix l'article 149.1.5a de la Constitució Espanyola.  
  
II. El Reial Decret 293/1995, de 24 de febrer, sobre traspàs de funcions de l'Administració de l'Estat a la Comunitat Valenciana, en matèria de provisió de mitjans materials i econòmics per al funcionament de l'Administració de Justícia establix en el seu annex, apartat C, que l'adquisició i gestió de patrimoni mobiliari, immobiliari i efectes per als òrgans judicials amb seu a la Comunitat Autònoma Valenciana, correspon a l'esmentada Comunitat. A més, l'apartat C del mateix annex establix al punt 1r, que es traspassen a esta Comunitat els béns, drets i obligacions afectes l'exercici de les funcions que assumix la Comunitat Valenciana.  
  
III. L'article 39 de l'Estatut d'Autonomia de la Comunitat Valenciana establix que, en relació amb l'Administració de Justícia, correspon a la Generalitat exercir les facultats que la Llei Orgànica del Poder Judicial li reconeix i quantes competències executives li atribuïx el títol III de l'Estatut d'Autonomia de la Comunitat Valenciana i la legislació estatal. Així mateix, article 19 del Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, disposa que la Conselleria de Justícia, Administració Pública, Reformes Democràtiques i Llibertats Públiques exercirà, entre altres, les competències en matèria de justícia. Entre les dites competències es troben les relatives a la direcció, impuls i coordinació de la provisió dels mitjans necessaris, personals i materials, per al funcionament de l'Administració de Justícia, la coordinació i planificació general de les competències atribuïdes a la Comunitat Autònoma en relació amb tribunals, jutjats i fiscalies.  
  
  
IV. La societat espanyola del segle XXI demanda una Justícia que, com a pilar de l'Estat de Dret garantisca els drets dels ciutadans immersos en els processos judicials. En resposta a esta demanda el Ministeri de Justícia i les comunitats autònomes amb traspàs de mitjans, sempre dins del plantejament de la Justícia com a servici públic, han de garantir el dret a la tutela judicial efectiva, l'impuls de l'Oficina Judicial i Fiscal -que facilita el millor aprofitament tant dels recursos humans com a materials de l'Administració de Justícia, elevant qualitativament i quantitativament l'activitat dels distints òrgans judicials en funcionament-, i l'ús massiu de les tecnologies.  
  
Amb este fi i perquè les comunitats autònomes competents puguen impulsar la millora de la justícia en el seu àmbit territorial, especialment en aquells aspectes que tinguen major incidència en el servici que es presta a la ciutadania, la Llei 36/2014, de 26 de desembre, de Pressupostos Generals de l'Estat per a l'any 2015, va fixar una partida en els Pressupostos del Ministeri de Justícia de sis milions d'euros (6.000.000,00 ?) en el capítol IV ?Transferències corrents- aplicació pressupostària 13 02 112A 450, comunitats autònomes Programa de Reforma de l'Administració de Justícia.  
  
V. de conformitat amb el que establix l'article 86 de la Llei 47/2003, de 26 de novembre, General Pressupostària, per a procedir al traspàs a la Comunitat Valenciana del crèdit pressupostari corresponent ?una vegada acordats els criteris objectius i la distribució resultant pel Ple de la Conferència Sectorial i després de l'aprovació de la distribució definitiva entre comunitats autònomes per Acord de Consell de ministres, amb un informe previ favorable del Ministeri d'Hisenda i Administracions Públiques (d'ara en avant, MINHAP)- serà necessari procedir a la subscripció d'un conveni de col·laboració a través del qual es formalitzen dels compromisos financers vinculats al dit crèdit.  
  
VI. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, arreplega, en el seu títol I, els principis de col·laboració entre les Administracions Públiques, entre els quals consta el de prestar la cooperació i assistència actives que les Administracions pogueren demanar mútuament per a l'exercici eficaç de les seues competències, així com la possibilitat de celebrar convenis de col·laboració amb els òrgans corresponents de les Administracions de les comunitats autònomes en l'àmbit de les seues competències respectives.  
  
VII. El Ple de la Conferència Sectorial d'Administració de Justícia va acordar el 8 d'abril de 2015 la distribució i criteris de repartiment del crèdit, sent la distribució definitiva aprovada, després d'informe favorable del MINHAP, per acord del Consell de ministres de data 22 de maig de 2015, publicat en el BOE de 23 de maig de 2015  
  
VIII. A fi de complir al procediment per a la distribució territorial dels crèdits regulat en l'apartat 2 de l'article 86 de la Llei 47/2003, de 26 de novembre, i procedir a la transferència del crèdit corresponent a la Comunitat Valenciana les parts manifesten el seu interés a subscriure el present conveni de col·laboració a través de qual es formalitzen els compromisos financers, d'acord amb les següents,  
  
  
Clàusules  
  
Primera. Objecte del conveni  
El present conveni té per objecte formalitzar els compromisos financers entre el Ministeri de Justícia i la Generalitat vinculats al crèdit de sis milions d'euros (6.000.000,00 ?) del Programa de Reforma de l'Administració de Justícia.  
  
Segona. Compromisos de les parts  
El Ministeri de Justícia es compromet a:  
 Ordenar el pagament de la quantia de huit-cents cinquanta-nou mil huit-cents setanta-nou euros (859.879,00 ?) del capítol IV ?Transferències corrents- aplicació pressupostària 13 02 112A 450: comunitats autònomes Programa de Reforma de l'Administració de Justícia dels Pressupostos de Justícia per a 2015 a la Comunitat Valenciana segons allò que s'ha acordat en el Ple de la Conferència Sectorial d'Administració de Justícia de 8 d'abril de 2015, aprovat en l'Acord del Consell de ministres, de data 22 de maig de 2015. El lliurament de l'esmentada quantia s'efectuarà atenent al que establix la regla quinta de l'article 86. 2 de la Llei General Pressupostària.  
La Generalitat es compromet a:  
 Destinar, durant l'exercici 2015, la quantia rebuda en concepte de crèdit per a la Reforma de l'Administració de Justícia a tots o a alguns dels següents compromisos financers, assumits en el Ple de la Conferència Sectorial d'Administració de Justícia de 8 d'abril de 2015, en concret:  
- Millora de l'assistència jurídica gratuïta que comporte un increment de les garanties dels drets dels ciutadans immersos en els processos judicials.  
- Impuls de les noves tecnologies per a aconseguir una justícia àgil, accessible i de qualitat:  
. Justícia digital: L'objectiu és aconseguir el paper zero en els jutjats i tribunals, avançant-se en la implantació de l'expedient digital.  
. Justícia oberta: L'objectiu és entaular una relació més senzilla i efectiva amb el ciutadà i amb els operadors jurídics.  
. Justícia innovadora: L'objectiu és seguir en la línia d'actuació d'implantar l'oficina judicial i fiscal en tot el territori nacional.  
. Sistemes de Gestió Processal compatibles entre si que permeten la plena interoperabilitat.  
. Digitalització dels processos de tramitació i gestió processal així com la connexió digital de les oficines judicials amb els diferents actors que intervenen en els procediments.  
- Dotació de mitjans materials necessaris per al manteniment de l'organització judicial i implementació de l'Oficina Judicial i Fiscal.  
  
- Incentivació de millores que incidisquen en un servici públic de qualitat  
 Informar el Ministeri de Justícia, abans del 31 de març de 2016, del compliment dels compromisos financers assumits amb el present conveni, en els termes establits en la regla sèptima de l'article 86.2 de la Llei General Pressupostària.  
  
Tercera. Finançament  
La transferència de crèdit derivada d'este conveni, per import de huit-cents cinquanta-nou mil huit-cents setanta-nou euros (859.879,00 ?), es realitzarà pel Ministeri de Justícia amb càrrec al capítol IV ?Transferències corrents- aplicació pressupostària 13 02 112A 450, comunitats autònomes Programa de Reforma de l'Administració de Justícia dels Pressupostos del Ministeri de Justícia per a 2015, en els termes establits en la regla quinta de l'article 86.2 de la Llei General Pressupostària.  
  
Quarta. Seguiment i avaluació  
D'acord amb el que establix la clàusula segona del present conveni abans del 31 de març de 2016, la Comunitat Valenciana haurà de presentar un informe relatiu a l'execució del mateix i, en concret, a l'execució financera del crèdit extraordinari transferit, que contemple els extrems previstos en la regla sèptima de l'article 86.2 Sèptima de la Llei General Pressupostària.  
  
Quinta. Efectes del conveni  
El present conveni produirà efectes l'endemà de la seua firma fins al compliment total de les obligacions de les parts i en tot cas fins al 31 de març de 2016.  
  
Sexta. Naturalesa del conveni de col·laboració i resolució de controvèrsies.  
El present conveni de col·laboració té naturalesa administrativa, quedant exclòs de l'àmbit d'aplicació del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic a l'empara d'allò que s'ha disposat en l'article 4.1 C). No obstant això, els principis del dit text sí que seran aplicables per a resoldre els dubtes i llacunes que puguen plantejar-se i no es resolgueren per la comissió de seguiment a què es referix la clàusula quarta, com establix l'article 4.2 del mateix text legal.  
  
Al tindre naturalesa administrativa, l'orde jurisdiccional Contencioso-Administrativo serà el competent per a resoldre les qüestions litigioses que pogueren suscitar-se entre les parts, tot això de conformitat amb el que disposen els articles 1 i 2 de la Llei 29/1998, de 13 de juliol, reguladora de la jurisdicció contenciosa administrativa.  
I, de conformitat amb quant antecedix, en l'exercici de les facultats que legalment corresponen a cada un dels firmants, obligant amb això a les Institucions que representen, subscriuen el present conveni per duplicat exemplar en el lloc i la data assenyalats al principi.  
  
Valencia, 9 de setembre de 2015  
  
El ministre de Justícia: Rafael Catalá Polo.  
La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.